b'\n_START_ARTICLE_\nCristiano Lupatelli\n_START_SECTION_\nUra\n_START_PARAGRAPH_\nLupatelli aloitti ammattilaisuransa Serie B:ss\xc3\xa4 Fidelis Andrian joukkueeseen vuonna 1998. Yhden kauden j\xc3\xa4lkeen Lupatelli siirtyi AS Roman joukkueeseen varamaalivahdiksi, jossa h\xc3\xa4n pelasi ensimm\xc3\xa4isen Serie A ottelunsa 25. maaliskuuta 2000. Toisella kaudella h\xc3\xa4n oli voittamassa Italian mestaruutta, jonka j\xc3\xa4lkeen Roma siirsi Lupatellin Chievoon yhteisomistuksella. Chievossa Lupatelli oli joukkueen selke\xc3\xa4 ykk\xc3\xb6smaalivahti kahden kauden ajan, jonka j\xc3\xa4lkeen Roma hankki pelaajan takaisin joukkueeseensa Ivan Pelizzolin varamaalivahdiksi kaudelle 2003\xe2\x80\x932004. Kauden p\xc3\xa4\xc3\xa4tytty\xc3\xa4 Lupatelli siirtyi kes\xc3\xa4ll\xc3\xa4 2004 vapaalla siirrolla Fiorentinaan. H\xc3\xa4n oli joukkueen ykk\xc3\xb6svahtina kaudella 2004\xe2\x80\x932005, mutta joukkueen hankittua S\xc3\xa9bastien Freyn vuonna 2005, sek\xc3\xa4 my\xc3\xb6hemmin Bogdan Lobon\xc8\x9bin ja Vlada Avramovin, Lupatelli j\xc3\xa4i varamaalivahdin rooliin. H\xc3\xa4n vietti kauden 2005\xe2\x80\x932006 lainalla Parmassa ja Palermossa v\xc3\xa4h\xc3\xa4isell\xc3\xa4 peliajalla. Palattuaan takaisin Fiorentinaan Lupatellin peliaika oli entist\xc3\xa4 v\xc3\xa4h\xc3\xa4isempi._NEWLINE_Kes\xc3\xa4ll\xc3\xa4 2008 h\xc3\xa4n siirtyi Cagliariin, jossa h\xc3\xa4n on sittemmin toiminut kakkosmaalivahtina. Hein\xc3\xa4kuussa 2010 Lupatelli siirtyi vapaana pelaajana Bolognaan.'